**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2016. november 24-én (csütörtök) 16:00 órai kezdettel megtartott pénzügyi bizottsági ülésről.

**Az ülés helye:** Polgármesteri Hivatal Ülésterme

**Jelen vannak:**

Kovács Ferenc bizottsági tag

Vátkainé Boda Ildikó bizottsági tag

Szabó Tamás bizottsági tag

Szilasy László bizottsági tag

Somogyi Balázs polgármester

Dr. Lakos László jegyző

Barna Tímea PSZK intézményvezető

Molnárné Horváth Zsuzsanna ÁMK gazd. vez.

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem. A kiküldött meghívóban szereplő napirendet javaslom megtárgyalásra az alábbiak szerint:

1. Döntéshozatal a köztartozásmentes adózói adatbázisba való felvételről szóló igazolás bemutatásának megtörténtéről
2. Döntéshozatal a vagyonnyilatkozat-tételi kötelezettség teljesítéséről
3. Tájékoztató Perkáta Nagyközség Önkormányzata 2016. évi költségvetésének I-III. negyedévi teljesítéséről
4. A helyi építési szabályzatról szóló 10/2010. (IX. 23.) önkormányzati rendelet egyes rendelkezéseinek hatályon kívül helyezéséről szóló rendelettervezet megtárgyalása
5. „A képviselő-testület és szervei szervezeti és működési szabályzatáról” szóló 12/2013. (XI. 28.) önkormányzati rendelet 1., 2. és 3. függelékének módosítása
6. „A szociális igazgatásról és szociális ellátásokról” szóló 7/2015. (IV. 24.) önkormányzati rendelet módosítása
7. A természetben nyújtott szociális célú tűzifa támogatás jogosultsági feltételeiről szóló rendelettervezet megtárgyalása
8. Bursa Hungarica Ösztöndíjpályázatok elbírálása
9. Arany János Tehetséggondozó Programmal kapcsolatos döntéshozatal
10. 2017. évi belső ellenőrzési terv jóváhagyása
11. Bejelentések

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont döntéshozatal a köztartozásmentes adózói adatbázisba való felvételről szóló igazolás bemutatásának megtörténtéről. Molnár József képviselőről van szó, az igazolást mindenki megkapta, így azt tudomásul vettük.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont  döntéshozatal a vagyonnyilatkozat-tételi kötelezettség teljesítéséről. Tájékoztatom a Pénzügyi Bizottságot, hogy Molnár József vagyonnyilatkozatát átvettem, az erről szóló igazolást átadtam. Kérem a bizottság tagjait, Molnár József vagyonnyilatkozat-tételi kötelezettségének teljesítését elfogadni szíveskedjenek. Aki ezzel egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**85/2016. (XI.24.) Pénzügyi Bizottsági határozat:**

A Pénzügyi Bizottság úgy határozott, hogy Molnár József vagyonnyilatkozat-tételi kötelezettségét elfogadottnak tekinti.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont tájékoztató Perkáta Nagyközség Önkormányzata 2016. évi költségvetésének I-III. negyedévi teljesítéséről.

**Dr. Lakos László jegyző**

Nem kötelezi a polgármestert jogszabály, így ez egy tájékoztató a teljesítésről.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**86/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata 2016. évi költségvetésének I-III. negyedévi teljesítéséről szóló tájékoztatót.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont a helyi építési szabályzatról szóló 10/2010. (IX. 23.) önkormányzati rendelet egyes rendelkezéseinek hatályon kívül helyezéséről szóló rendelettervezet megtárgyalása.

**Dr. Lakos László jegyző**

Kormányhivatali felhívásra szükséges néhány rendelkezés hatályon kívül helyezése, nagyrészt önkormányzati hatáskörök elvonása miatt.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**87/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a helyi építési szabályzatról szóló 10/2010. (IX. 23.) önkormányzati rendelet egyes rendelkezéseinek hatályon kívül helyezéséről szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

V. NAPIRENDI PONT

**Kovács Ferenc a Pénzügyi Bizottság elnöke**

Ötödik napirendi pont „A képviselő-testület és szervei szervezeti és működési szabályzatáról” szóló 12/2013. (XI. 28.) önkormányzati rendelet 1., 2. és 3. függelékének módosítása.

**Dr. Lakos László jegyző**

Az új képviselő nevének módosítása miatt szükségesek a függelékek módosítása.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**88/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek A képviselő-testület és szervei szervezeti és működési szabályzatáról” szóló 12/2013. (XI. 28.) önkormányzati rendelet 1., 2. és 3. függelékének módosítását.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

VI. NAPIRENDI PONT

**Kovács Ferenc a Pénzügyi Bizottság elnöke**

Hatodik napirendi pont „A szociális igazgatásról és szociális ellátásokról” szóló 7/2015. (IV. 24.) önkormányzati rendelet módosítása.

**Dr. Lakos László jegyző**

Megkérem Intézményvezető Asszonyt, hogy tájékoztasson minket az anyaggal kapcsolatban.

**Barna Tímea PSZK intézményvezető**

Augusztusban Kormányhivatali ellenőrzés volt az intézménynél, a térítési díjak befizetésének módját és a dokumentációt ellenőrizték. Ezen ellenőrzés során felülvizsgálták a vonatkozó önkormányzati rendeletet és néhány helyen pontosításra szorul.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**89/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek pont „A szociális igazgatásról és szociális ellátásokról” szóló 7/2015. (IV. 24.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

VII. NAPIRENDI PONT

**Kovács Ferenc a Pénzügyi Bizottság elnöke**

Hetedik napirendi pont a természetben nyújtott szociális célú tűzifa támogatás jogosultsági feltételeiről szóló rendelettervezet megtárgyalása.

**Dr. Lakos László jegyző**

A rendelet az előző évekhez hasonló, 143 m3 tűzifa megvásárlásához elegendő támogatást nyertünk.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**90/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek pont a természetben nyújtott szociális célú tűzifa támogatás jogosultsági feltételeiről szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

VIII. NAPIRENDI PONT

**Kovács Ferenc a Pénzügyi Bizottság elnöke**

Nyolcadik napirendi pont Bursa Hungarica Ösztöndíjpályázatok elbírálása.

**Somogyi Balázs polgármester**

12 érvényes „A” kategórijú pályázat van, a „B” kategóriában nem érkezett be új igénylés, ott egy folyamatban lévő pályázat van. Ezen pályázókkal a jövő évi költségvetés terhére 510 000.- forint kötelezettséget vállalnánk.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**91/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Bursa Hungarica Ösztöndíjpályázatok elbírálásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

IX. NAPIRENDI PONT

**Kovács Ferenc a Pénzügyi Bizottság elnöke**

Kilencedik napirendi pont az Arany János Tehetséggondozó Programmal kapcsolatos döntéshozatal.

**Somogyi Balázs polgármester**

Egy pályázót ajánlott oktatási intézmény.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**92/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az Arany János Tehetséggondozó Programmal kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

X. NAPIRENDI PONT

**Kovács Ferenc a Pénzügyi Bizottság elnöke**

Tízedik napirendi pont 2017. évi belső ellenőrzési terv jóváhagyása.

**Dr. Lakos László jegyző**

Egy ponton változtattunk: a Kínai Központ gazdálkodásának vizsgálata helyett az ÁMK gazdálkodása van.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**93/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a 2017. évi belső ellenőrzési tervet.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

XI. NAPIRENDI PONT

**Kovács Ferenc a Pénzügyi Bizottság elnöke**

Tizenegyedik napirendi pont a bejelentések.

**Somogyi Balázs polgármester**

Pavlicsek Zsolt újabb kérelme érkezett be önkormányzatunkhoz a 1122/4 HRSZ-ú ingatlannal kapcsolatban, 1203 m2 nagyságú terület megvásárlását kérelmezi, javaslom 4 000.- Ft/m2 áron eladni.

**Kovács Ferenc a Pénzügyi Bizottság elnöke**

Kérdés, hozzászólás van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**94/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Pavlicsek Zsolt telekvásárlási kérelmét a 1122/4 HRSZ-ú ingatlanon, 1203 m2 nagyságban 4 000.- Ft/m2 áron.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

**Somogyi Balázs polgármester**

A perkátai szépkorúak karácsonyi csomagja pályázat is szerepel a bejelentések között. Nettó 1 168 000.- forint keretösszeg van rá a költségvetésben.

**Kovács Ferenc a Pénzügyi Bizottság elnöke**

Kérdés, hozzászólás van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**95/2016. (XI.24.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a perkátai Szépkorúak 2016. évi karácsonyi csomagjával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2016. november 24.

**Kovács Ferenc, a Pénzügyi Bizottság elnöke az ülést 16:59 perckor bezárta.**

**k.m.f**

**Kovács Ferenc Nagy Anikó**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Vátkainé Boda Ildikó**

**Pénzügyi Bizottság tagja**